Αμύντας Α΄ της Μακεδονίας

Ο Αμύντας Α' (520 π.Χ. - 500 π.Χ.) ήταν αρχαίος Έλληνας βασιλιάς της Μακεδονίας, γιος και διάδοχος του Αλκέτα Α΄. 

Η χώρα την οποία διοικούσε ο Αμύντας Α΄ περιελάμβανε τα παράλια του Θερμαϊκού μέχρι τις εκβολές του Αλιάκμονα καθώς και τις περιοχές του κόλπου που έμεναν οι Βοττιαίοι οι οποίοι εκδιώχθηκαν από τις περιοχές τους. Υπό τις διαταγές του Αμύντα Α΄ ήταν και ο Ανθεμούντας της Χαλκιδικής καθώς και ένα τμήμα της Μυγδονίας στα ανατολικά του Αξιού ποταμού. Στο βασίλειο αυτό δεν περιλαμβάνονταν τα παράλια ανάμεσα στις εκβολές του Αξιού και του Αλιάκμονα καθώς επίσης και η Πέλλα που αργότερα έγινε και πρωτεύουσα του Μακεδονικού κράτους. Ο Αμύντας Α’ στην διάρκεια της βασιλείας του λέγεται ότι ανέπτυξε καλές σχέσεις με τους Πεισιστρατίδες της Αθήνας, οι οποίες και διατηρήθηκαν και από τον γιο του Αλέξανδρο Α΄.Κ. Παπαρηγόπουλου Ιστορία Του Ελληνικού Έθνους (National Geographic) Τόμος 6 σελ 31

Κατά τη διάρκεια της βασιλείας του αναγκάστηκε να γίνει υποτελής στον Πέρση βασιλιά Δαρείο Α'. Πέρσες απεσταλμένοι σφαγιάστηκαν στο παλάτι του από τον νεαρό τότε γιο του Αλέξανδρο Α΄.Τρόγος, Πομπηίος; Ιουστίνος, μετάφραση του Δανιήλ Φιλιππίδη (1817). Επιτομή των Φιλιππικών του Πομπηίου Τρόγου [...]. Λειψία. σελ. 134-135. Η πράξη αυτή πιθανότατα ανάγκασε τον Αμύντα Α΄ να δώσει την κόρη του Γυγαία στον Πέρση Βούβαρη ως γυναίκα του. Όταν ο Ιππίας, ένας από τους Πεισιστρατίδες των Αθηνών, αναγκάστηκε να εγκαταλείψει την Αθήνα, ο Αμύντας Α΄ τού παραχώρησε για την διαμονή του την περιοχή του Ανθεμούντα. Ο Αμύντας Α΄ πέθανε το 498 π.Χ., αφήνοντας ως διάδοχό του στο θρόνο της Μακεδονίας τον γιο του Αλέξανδρο Α΄.

 Παραπομπές 

Κατηγορία:Δυναστεία των Αργεαδών